2018/0232 (COD)

SPOROČILO KOMISIJE

EVROPSKEMU PARLAMENTU



v skladu s členom 294(6) Pogodbe o delovanju Evropske unije



v zvezi s

stališčem Sveta o sprejetju uredbe o vzpostavitvi programa „Carina“ za sodelovanje na področju carine

1.Ozadje

Datum predložitve predloga Evropskemu parlamentu in Svetu

(dokument COM(2018) 442 final – 2018/0232 COD): 8. junij 2018 Datum mnenja Evropskega ekonomsko-socialnega odbora: 17. oktober 2018 Datum stališča Evropskega parlamenta v prvi obravnavi: 16. april 2019 Datum predložitve spremenjenega predloga: ni relevantno Datum sprejetja stališča Sveta: 1. marec 2021

2.Cilj predloga Komisije

Carinski organi pomagajo ščititi finančne interese Unije in držav članic ter v svoji vlogi varuhov zunanjih meja EU za blago poleg tega varujejo javnost pred terorističnimi, zdravstvenimi, okoljskimi in drugimi grožnjami. Od leta 2016 je carinski zakonik Unije novi pravni okvir za carino. Najpomembnejša cilja carinskega zakonika Unije sta odprava papirnih postopkov in digitalizacija interakcij med trgovino in carino. Celovito izvajanje carinskega zakonika Unije je mogoče doseči le z intenzivnim operativnim sodelovanjem med carinskimi upravami držav članic, med njimi in drugimi organi ter s trgovinskimi organi in drugimi tretjimi osebami.

Predlagani program, ki bo nadomestil program Carina 2020, bo podprl sodelovanje na področju carine.

Carinsko sodelovanje in gradnja zmogljivosti bosta po eni strani osredotočena na ukrepe za mreženje ljudi in izboljševanje njihove usposobljenosti, po drugi strani pa na ukrepe za krepitev zmogljivosti na področju informacijske tehnologije (IT). S prvim sklopom bo poenostavljena izmenjava dobrih praks in operativnega znanja med državami članicami in drugimi državami, ki sodelujejo v programu, pri čemer bo poseben poudarek namenjen strukturiranemu sodelovanju na podlagi projektov, ki omogoča poglobljene in integrirane oblike sodelovanja med sodelujočimi državami, s tem pa utira pot nadaljnjemu razvoju carinske unije. Drugi sklop bo omogočil, da se v okviru programa financirajo medsebojno povezani carinski informacijski sistemi, vključno z vseevropskimi informacijskimi sistemi, ter infrastruktura, vključno z digitalizacijo interakcij med trgovino in carino ter okrepljenim upravljanjem tveganja, kar bo carinskim upravam Unije omogočilo, da postanejo popolnoma razvite e-uprave, in podprlo ambicije Komisije pod vodstvom Ursule von der Leyen, da carinsko unijo povzdigne na naslednjo raven.

3.Pripombe k stališču Sveta

Stališče Sveta, kot je bilo sprejeto na prvi obravnavi, v celoti odraža dogovor, dosežen 15. decembra 2020 v trialogu med Evropskim parlamentom, Svetom in Komisijo. Glavne točke tega dogovora so:

–sprejetje delovnega programa z izvedbenim aktom, vendar pa je treba v delovni program vključiti številne dodatne elemente. Večina teh elementov je že obvezna v skladu z Uredbo (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije;

–črtanje vseh sklicev na večletni strateški načrt za carino (MASP-C) iz besedila uredbe, ne da bi se razveljavila Odločba št. 70/2008/ES Evropskega parlamenta in Sveta z dne 15. januarja 2008 o brezpapirnem okolju za carino in trgovino (nekdanja odločba o e-carini);

–nova obveznost Komisije, da objavi in redno posodablja okvirni seznam evropskih elektronskih sistemov, ki se financirajo v okviru programa;

–poročilo, ki ga pripravi Komisija o prenosu pooblastil;

–program traja od 1. januarja 2021 do 31. decembra 2027;

–uredba začne veljati na dan objave in se uporablja od 1. januarja 2021.

Komisija podpira dogovor, ki je bil dosežen na trialogu in utira pot hitremu sprejetju novega programa. Program bo pripomogel k vzpostavitvi sodobne carinske unije, ki postavlja v ospredje interese podjetij in državljanov EU. Komisija ohranja pomisleke glede črtanja člena 12 in nerazveljavitve Odločbe št. 70/2008/ES. Zato v zvezi s tem daje izjavo, ki bo priložena dokončno sprejetemu besedilu in je navedena pod točko 5 v nadaljevanju:

4.Zaključek